CELEX: 32009R0054
Language: lt
Date: 2009-01-21 00:00:00
Title: 2009 m. sausio 21 d. Komisijos reglamentas (EB) Nr. 54/2009, iš dalies keičiantis Tarybos reglamentą (EB) Nr. 669/97 dėl tam tikrų Farerų salų kilmės žuvų ir žuvininkystės produktų Bendrijos tarifinių kvotų nustatymo ir administravimo

22.1.2009   
            
            
               LT
            
            
               Europos Sąjungos oficialusis leidinys
            
            
               L 17/37
            
         
      KOMISIJOS REGLAMENTAS (EB) Nr. 54/2009
   2009 m. sausio 21 d.
   iš dalies keičiantis Tarybos reglamentą (EB) Nr. 669/97 dėl tam tikrų Farerų salų kilmės žuvų ir žuvininkystės produktų Bendrijos tarifinių kvotų nustatymo ir administravimo
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1997 m. balandžio 14 d. Tarybos reglamentą (EB) Nr. 669/97 dėl tam tikrų Farerų salų kilmės žuvų ir žuvininkystės produktų Bendrijos tarifinių kvotų nustatymo ir administravimo, apibrėžiantį išsamias šių priemonių pakeitimo ir pritaikymo nuostatas bei panaikinantį Reglamentą (EB) Nr. 1983/95 (1), ypač į jo 5 straipsnio 1 dalį.
   kadangi:
   
               (1)
            
            
               EB ir Danijos bei Farerų salų jungtinio komiteto sprendimu Nr. 2/2008 (2008/957/EB) (2) iš dalies pakeistos Europos bendrijos ir Danijos Vyriausybės bei Farerų salų vietos valdžios susitarimo 1 protokolo priedo I ir II lentelės.
            
         
               (2)
            
            
               Iš dalies pakeisto susitarimo 1 protokole numatytos trys naujos tam tikrų Farerų salų kilmės žuvų ir žuvininkystės produktų importo metinės tarifinės kvotos. Naujosios tarifinės kvotos turi būti taikomos nuo 2008 m. rugsėjo 1 d. Kad būtų išnaudotos šios naujosios tarifinės kvotos, būtina pataisyti Reglamente (EB) Nr. 669/97 pateiktą žuvų ir žuvininkystės produktų, kuriems taikomos tarifinės kvotos, sąrašą.
            
         
               (3)
            
            
               1993 m. liepos 2 d. Komisijos reglamente (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (3), numatyta tarifinių kvotų administravimo sistema, naudojama vadovaujantis muitinės deklaracijų priėmimo datų chronologine tvarka. Siekiant supaprastinti ir užtikrinti veiksmingą administravimą glaudžiai bendradarbiaujant Farerų salų institucijoms, valstybių narių muitinėms ir Komisijai, ši administravimo sistema turėtų būti taikoma tarifinėms kvotoms, numatytomis Reglamente (EB) Nr. 669/97.
            
         
               (4)
            
            
               Šiuo reglamentu numatytų tarifinių kvotų kiekis 2008 m. turėtų būti apskaičiuojamas kaip Sprendime Nr. 2/2008 (2008/957/EB) nurodyto pagrindinio kiekio pro rata dalis, proporcingai tai metų daliai, kuri baigėsi dar nepradėjus taikyti tarifinių kvotų.
            
         
               (5)
            
            
               Todėl Reglamentą (EB) Nr. 669/97 reikėtų atitinkamai iš dalies pakeisti.
            
         
               (6)
            
            
               Vadovaujantis Sprendimu Nr. 2/2008 (2008/957/EB), naujosios tarifinės kvotos turi būti taikomos nuo 2008 m. rugsėjo 1 d. Todėl nuo tos pačios dienos turėtų būti taikomas ir šis reglamentas.
            
         
               (7)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 669/97 iš dalies keičiamas taip:
   
               1)
            
            
               2 straipsnis pakeičiamas taip:
               „2 straipsnis
               Šiuo reglamentu numatytos tarifinės kvotos administruojamos pagal Reglamento (EEB) Nr. 2454/93 308a, 308b ir 308c straipsnius.“
            
         
               2)
            
            
               Priedas iš dalies keičiamas kaip nurodyta šio reglamento priede.
            
         2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   Jis taikomas nuo 2008 m. rugsėjo 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. sausio 21 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 101, 1997 4 18, p. 1.
   
      (2)  OL L 338, 2008 12 17, p. 72.
   
      (3)  OL L 253, 1993 10 11, p. 1.
   
      PRIEDAS
      Reglamento (EB) Nr. 669/97 priede įterpiamos šios eilutės:
      
         
                     Eilės Nr.
                  
                  
                     KN kodas
                  
                  
                     TARIC skirsnis
                  
                  
                     Aprašymas
                  
                  
                     Muito norma
                  
                  
                     Kvotos dydis
                     (tonomis)
                  
               
                     „09.0672
                  
                  
                     ex 0305 59 80
                  
                  
                     80
                  
                  
                     Ledjūrio menkės (Pollachius Virens): sūdytos ir vytintos
                  
                  
                     0
                  
                  
                     Nuo 2008 9 1 iki 12 31 – 250
                     Nuo 2009 1 1 iki 12 31 ir vėliau kasmet nuo 1 1 iki 12 31 – 750
                  
               
                     09.0674
                  
                  
                     ex 0307 91 00
                     ex 0307 99 18
                     ex 1605 90 30
                  
                  
                     10
                     10
                     30
                  
                  
                     Paprastosios jūrinės sraigės (Buccinum Undatum): gyvos, šviežios arba atšaldytos, sušaldytos, paruoštos arba konservuotos
                  
                  
                     0
                  
                  
                     Nuo 2008 9 1 iki 12 31 – 400
                     Nuo 2009 1 1 iki 2009 12 31 ir vėliau kasmet nuo 1 1 iki 12 31 – 1 200
                  
               
                     09.0676
                  
                  
                     ex 0306 14 90
                  
                  
                     10
                  
                  
                     
                        Geryon affinis rūšies krabai: sušaldyti
                  
                  
                     0
                  
                  
                     Nuo 2008 9 1 iki 12 31 – 250
                     Nuo 2009 1 1 iki 2009 12 31 ir vėliau kasmet nuo 1 1 iki 12 31 – 750“